PATVIRTINTA

 Viešosios įstaigos Lazdijų sporto centro

 direktoriaus 2019 m. rugpjūčio 2 d.

 įsakymu Nr. LSCV1- 54

**VIEŠOSIOS ĮSTAIGOS LAZDIJŲ SPORTO CENTRO 2019 METŲ VEIKLOS PLANAS**

**I. BENDROJI INFORMACIJA**

Viešosios įstaigos Lazdijų sporto centro (toliau – centras) 2019 metų veiklos planas (toliau – planas) parengtas atsižvelgiant į viešosios įstaigos Lazdijų sporto centro 2017-2019 metų strateginį veiklos planą, bendruomenės poreikius ir nustato metinius centro tikslus ir uždavinius, apibrėžia prioritetus ir priemones uždaviniams vykdyti.

 Centro 2019 m. veiklos planas atitinka Lazdijų rajono savivaldybės 2018 – 2020 metų strateginio planavimo dokumentus, Lazdijų rajono savivaldybės 2019 m. švietimo, kultūros ir sporto veiklos prioritetus, centro bendruomenės poreikius, socialinės aplinkos ypatumus.

 Įgyvendinant 2018 metų veiklos planą pasiekti numatyti tikslai ir uždaviniai:

 Sudarytos optimalios sąlygos vaikams ir jaunimui kultivuoti pasirinktą sporto šaką. Vykdomas sporto auklėjamasis darbas, sportinio meistriškumo tobulinimas. Siekiant sportinio meistriškumo, sudarytos sąlygos dalyvauti respublikinėse ir tarptautinėse varžybose.

 2018 m. viešosios įstaigos Lazdijų sporto centro užsiėmimus lankė 442 sportuojantieji. Iš jų: 405 bendrojo ugdymo mokyklų moksleiviai ir 37 suaugusiųjų. Veikė 8 sporto šakų 30 mokomosios grupės. Iš jų: 28 grupės moksleivių ir 2 grupės suaugusiųjų. Lazdijuose veikė aerobinės gimnastikos, krepšinio, tinklinio, kūno rengybos, žirginio sporto skyriai, Veisiejuose - jėgos trikovės, futbolo, stalo teniso.

 2018 m. vykdėme neformaliojo vaikų švietimo programas „Judėk muzikos ritmu“. Programoje nuo 2018 m. spalio 1 d. iki gruodžio 31 d. – 36 moksleiviai.

 Aukštų sportinių rezultatų siekimas buvo įgyvendinamas vykdant sporto šakų mokymo programas, dalyvaujant Lietuvos sporto šakų federacijų, asociacijų bei lygų organizuojamose įvairiose tarptautinėse, respublikinėse varžybose, čempionatuose bei pirmenybėse, o taip pat įvairiuose draugiškuose turnyruose ir kituose sporto renginiuose.

 Puikių sportinių rezultatų 2018 m. pasiekė aerobinės gimnastikos, jėgos trikovės, krepšinio, tinklinio ir žirginio sporto atstovai Lietuvos pirmenybėse, čempionatuose ir tarptautinėse varžybose iškovoję prizines vietas. Aukštus sportinius rezultatus pasiekę moksleiviai, suaugusieji ir treneriai apdovanoti 2018 metų geriausių sportininkų pagerbimo renginyje.

 Tobulinant ugdymo aplinką buvo sudarytos optimalios treniruočių sąlygos, atnaujintas inventorius. Aerobinės gimnastikos, futbolo ir tinklinio komandoms nupirkta sportinė apranga. Gerindami aerobinės gimnastikos ir kūno rengybos treniruočių sąlygas, atlikome pastato, esančio Dzūkų g. 1, antrojo aukšto patalpų kapitalinį remontą.

 Tobulinant trenerių profesinį pasirengimą 8 treneriai 19 dienų dalyvavo kvalifikacijos kėlimo seminaruose. 4 treneriai įgijo pirmą kvalifikacinę kategoriją.

 Centras nuolat palaiko ryšius su kitų rajonų ir miestų sporto organizacijomis, Lietuvos mokinių neformaliojo švietimo centru, Lietuvos kūno kultūros ir sporto departamentu, Lazdijų rajono savivaldybės bendrojo ugdymo mokyklomis ir Lazdijų rajono savivaldybės įstaigomis.

 Plėtojant sportinę veiklą bendrojo ugdymo mokyklų moksleivių tarpe vykdėme įvairių sporto šakų varžybas: lengvosios atletikos kroso ir keturkovės, šaškių, „Drąsūs, stiprūs, vikrūs” 3-4 klasių ir 5-6 klasių, futbolo, salės futbolo, krepšinio, krepšinio 3x3, kvadrato 3-4 klasių ir 5-6 klasių, stalo teniso, smiginio varžybas. Organizavome Lietuvos kūno kultūros ženklo normatyvų laikymą.

 Sporto užsiėmimų, renginių organizavimas ir vykdymas sprendžia opią vaikų ir paauglių užimtumo ir prevencijos problemą, ugdo ir lavina jauną asmenybę, diegia poreikį sistemingai sportuoti ir rūpintis savo sveikata. Šiam tikslui įgyvendinti vykdėme įvairių sporto šakų rajonines ir respublikines varžybas moksleiviams ir suaugusiems. Geriausioms komandoms sudarėme sąlygas dalyvauti respublikinėse ir tarptautinėse varžybose.

 Lazdijų rajono savivaldybės gyventojams buvo organizuojamos Lazdijų rajono krepšinio pirmenybės, salės futbolo pirmenybės, futbolo pirmenybės, stalo teniso pirmenybės, šachmatų pirmenybės, tinklinio pirmenybės, paplūdimio tinklinio pirmenybės, bėgimas. Kaip ir kasmet daugiausia dėmesio sulaukė Lazdijų rajono savivaldybės sporto renginys - Lazdijų rajono krepšinio pirmenybės, kurios vyko 5 mėnesius kiekvieną penktadienį ir pritraukdavo pilnas tribūnas žiūrovų.

 Taip pat vykdėme Lazdijų rajono savivaldybės seniūnijų sporto žaidynes, kuriose seniūnijų sportininkai galėjo išbandyti jėgas krepšinio, tinklinio, stalo teniso, šaškių, šachmatų, futbolo, smiginio varžybose. Seniūnijų komandos, atskirose sporto šakose iškovojusios pirmąsias vietas, dalyvavo 2018 m. XI Lietuvos seniūnijų sporto žaidynėse, kuriose bendroje užskaitoje iškovota 25 vieta iš 41 dalyvavusių rajonų. Rajoninėse suaugusiųjų varžybose dalyvavo 1833 dalyviai, respublikinėse – 1215 dalyviai. Rajoninėse moksleivių varžybose dalyvavo 1016 dalyviai, respublikinėse – 2122 dalyviai.

 Garbingai paminėtas centro 50-čio jubiliejus.

 Nuolatinis centro veiklos pristatymas internetinėje svetainėje, socialiniuose tinkluose ir vietinėje spaudoje.

**II. TIKSLAI IR UŽDAVINIAI**

 Lazdijų rajono savivaldybės 2018 – 2020 metų strateginės veiklos plano vienas iš tikslų – užtikrinti švietimo, kultūros ir sporto plėtrą ir kokybę.

 Viešosios įstaigos Lazdijų sporto centro 2019 m. veiklos plano numatyti tikslai ir uždaviniai:

 Tikslas: Plėtoti kūno kultūrą ir sportą rajone, sudaryti palankią aplinką rajono gyventojams laisvalaikio užimtumui, kūno kultūrai ir sportui bei sveikatos stiprinimui.

Uždaviniai:

1. Sudaryti sąlygas moksleiviams lankyti centre kultivuojamų sporto šakų treniruotes.

2. Tobulinti ugdymo aplinką.

3. Tobulinti trenerių profesinį pasirengimą.

4. Plėtoti sportinę veiklą bendrojo ugdymo mokyklų moksleivių tarpe.

5. Populiarinti ir vykdyti įvairių sporto šakų rajono pirmenybes, sporto šventes, atminimo varžybas ir kitus renginius.

 6. Gerinti materialinę bazę.

**III. PRIEMONĖS**

 Planas įgyvendina Lazdijų rajono savivaldybės švietimo programos uždavinius ir priemones.

**IV. TIKSLŲ, UŽDAVINIŲ, VEIKLŲ IR ASIGNAVIMŲ SUVESTINĖ**

|  |  |  |
| --- | --- | --- |
| **Eil. Nr.** | **Tikslas** | **Tikslo pasiekimo vertinimo kriterijus, mato vienetas ir reikšmė** |
| **1.** | **Plėtoti kūno kultūrą ir sportą rajone, sudaryti palankią aplinką rajono gyventojams laisvalaikio užimtumui, kūno kultūrai ir sportui bei sveikatos stiprinimui.** | Centre kultivuojamų sporto šakų skaičius, 100 proc. Centro užsiėmimus lankančių moksleivių skaičius, ≥ 450 vnt.Centro užsiėmimus lankančiųjų suaugusiųjų skaičius ≥ 180 vnt.Varžybose dalyvavusių moksleivių ir suaugusiųjų skaičius, ≥ 6000 vnt. |
| **1.1.** | **Uždavinys.Sudaryti sąlygas moksleiviams lankyti centre kultivuojamų sporto šakų treniruotes.** |
|  | **Įstaigos veiksmo pavadinimas** | **Proceso ir / ar indėlio vertinimo kriterijai, mato vienetai ir reikšmės** | **Atsakingi vykdytojai** | **Įvykdymo terminas** | **Asignavimai (tūkst. Eur)** |
| 1.1.1 | Komplektuoti sporto centre kultivuojamų sporto šakų pradinio rengimo, meistriškumo ugdymo, meistriškumo tobulinimo ir bendrojo fizinio rengimo mokymo grupes, išlaikant sporto šakos tęstinumą. | Mokomųjų grupių skaičius; 32 vnt.Kultivuojamų sporto šakų skaičius; 8 vnt. | Direktorius,direktoriaus pavaduotojas ugdymui | 2019 m. rugsėjo mėn. | Asignavimai darbuotojų darbo užmokesčiui |
| 1.1.2. | Parengti ugdymo planą. | Parengtas ugdymo planas. | Direktoriaus pavaduotojas ugdymui | 2019 m. rugpjūčio mėn. | Asignavimai darbuotojų darbo užmokesčiui |
| 1.1.3. | Sudaryti metinius sportinio ugdymo grupių treniruočių planus. | Sudaryti metiniai sportinio ugdymo grupių treniruočių planai, 100 proc. | Direktoriaus pavaduotojas ugdymui, treneriai | 2019 m. rugsėjo mėn. | Asignavimai darbuotojų darbo užmokesčiui |
| 1.1.4. | Parengti metinį vykdomų sportinių renginių planą. | Parengtas metinis vykdomų sportinių renginių planas. | Sporto vadybininkas | 2019 m. gruodžio mėn. | Asignavimai darbuotojų darbo užmokesčiui |
| **1.2.** | **Uždavinys. Tobulinti ugdymo aplinką.** |
| 1.2.1. | Pagal galimybes aprūpinti sportiniu inventoriumi, sportinėmis reprezentacinėmis aprangomis.  | Įsigyto inventoriaus ir sportinių aprangų komplektų skaičius ≥ 50 vnt. | Direktorius, ūkvedys | Visus metus | Biudžeto lėšos |
| 1.2.2. | Dalyvauti projektinėje veikloje siekiant aprūpinti atskiras sporto šakas inventoriumi.  | Projektų skaičius ≥ 2 vnt. | Sporto vadybininkas | Visus metus | Projekto lėšos, Biudžeto lėšos. |
| 1.2.3. | Sudaryti visų centro ugdymo grupių mokiniams optimalias treniruočių sąlygas. | Sudarytas optimalus treniruočių tvarkaraštis. | Direktoriaus pavaduotojas ugdymui | Visus metus | Biudžeto lėšos. |
| 1.2.4. | Sudaryti visų centro ugdymo grupių mokiniams optimalias sąlygas dalyvauti jų pasirengimo lygį atitinkančiose varžybose: čempionatuose, žaidynėse, pirmenybėse. | Moksleivių, dalyvavusių respublikinėse varžybose, skaičius ≥ 1950 vnt. | Direktorius | Visus metus | Biudžeto lėšos. |
| **1.3.** | **Uždavinys. Tobulinti trenerių profesinį pasirengimą.** |
| 1.3.1 | Trenerių kvalifikacijos kėlimas. | Ne mažiau kaip 2 dienas per metus treneriai kels kvalifikaciją seminaruose, kursuose.  | Direktoriaus pavaduotojas ugdymui, treneriai | Visus metus | Asignavimai darbuotojų darbo užmokesčiui |
| 1.3.2. | Trenerių veiklos vertinimas. | Parengta trenerių ugdytinių pasiekimų rezultatų suvestinė.Trenerių, įgijusių kvalifikacinę kategoriją, skaičius ≥ 1 vnt. | Direktoriaus pavaduotojas ugdymui | Visus metus | Biudžeto lėšos. |
| **1.4.** | **Uždavinys. Plėtoti sportinę veiklą bendrojo ugdymo mokyklų moksleivių tarpe.** |
| 1.4.1. | Lazdijų rajono bendrojo ugdymo mokyklų atskirų sporto šakų varžybų vykdymas. | Parengti atskirų sporto šakų varžybų nuostatai.Rajoninėse moksleivių varžybose dalyvavusių moksleivių skaičius ≥ 950 vnt. | Direktoriaus pavaduotojas ugdymui,sporto vadybininkas | Visus metus | Asignavimai darbuotojų darbo užmokesčiui |
| 1.4.2. | Lietuvos mokyklų sporto žaidynių vykdymas. | Komandų, dalyvavusių Lietuvos mokyklų žaidynių varžybose, skaičius ≥ 12 vnt. | Direktoriaus pavaduotojas ugdymui,sporto vadybininkas | Visus metus | Asignavimai darbuotojų darbo užmokesčiui |
| 1.4.3. | Lietuvos kūno kultūros ženklo normatyvų laikymo vykdymas. | Moksleivių, laikiusių Lietuvos kūno kultūros ženklo normatyvus, skaičius, ≥ 35 vnt. | Direktoriaus pavaduotojas ugdymui,sporto vadybininkas | Visus metus | Asignavimai darbuotojų darbo užmokesčiui |
| **1.5.** | **Uždavinys. Populiarinti ir vykdyti įvairių sporto šakų rajono pirmenybes, sporto šventes, atminimo varžybas ir kitus renginius.** |
| 1.5.1. | Populiarių sporto šakų rajone (krepšinis, futbolas, tinklinis ir kt.) pirmenybių rengimas.  | Rajoninėse varžybose dalyvavusių suaugusiųjų skaičius, ≥1800 vnt. | Sporto vadybininkas,treneriai | Visus metus | Asignavimai darbuotojų darbo užmokesčiui |
| 1.5.2. | Rengti kasmetinius (tradicinius sporto renginius).  | Renginių skaičius; ≥20 vnt. | Sporto vadybininkas,treneriai | Visus metus | Asignavimai darbuotojų darbo užmokesčiui |
| 1.5.3. | Rengti respublikinius renginius. | Respublikinėse varžybose dalyvavusių suaugusiųjų skaičius, ≥1100 vnt. | Sporto vadybininkas,treneriai | Visus metus | Asignavimai darbuotojų darbo užmokesčiui |
| 1.5.4. | Sporto centro sportininkų dalyvavimas parodomosiose programose sportinių ir kultūrinių renginių metu. | Renginių skaičius, ≥5 vnt. | Sporto vadybininkas,treneriai | Visus metus | Asignavimai darbuotojų darbo užmokesčiui |
| **1.6.** | **Uždavinys. Gerinti materialinę bazę.** |
| 1.6.1. | Įsigyti reikiamą sportinį inventorių. | Įsigyti treniruoklius kūno rengybos salei, įvairaus sportinio inventoriaus sporto šakoms. ≥ 20 vnt.  | Direktorius,ūkvedys | Visus metus | Projekto lėšos.Biudžeto lėšos. |
| 1.6.3. | Prižiūrėti sporto bazę ir atlikti einamąjį remontą. | Tvarkinga ir saugi sporto bazė. | Direktorius, ūkvedys. | Visus metus | Biudžeto lėšos |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_